Public procurement notice: Contract Award Notice
Published: 2024-04-24
Buyer: Varsinais-Suomen hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85100000: Health services
Estimated value: 2600000 EUR

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on kansallisen kynnysarvon ylittävä sosiaali- ja terveyspalveluiden hankinta. Hankintamenettelynä on hankintalain 32 §:n tarkoittama avoin menettely.

TARJOUSTEN KÄSITTELY
Menettelyn vaiheet ovat seuraavat:
Hankintayksikkö
1. Avaa tarjoukset
2. Tarkastaa tarjoajan soveltuvuutta koskevat vastaukset
3. Tarkastaa tarjousten tarjouspyynnön mukaisuuden
4. Vertailee tarjoukset
5. Pyytää ja tarkastaa kilpailun voittajan/voittajien soveltuvuutta koskevat todistukset ja selvitykset
6. Tekee hankintapäätöksen ja antaa päätöksen tiedoksi kaikille tarjoajille
7. Solmii sopimuksen valitun tarjoajan kanssa.

Tilaaja varaa oikeuden tarkastaa kaikilta tarjoajilta mm. mahdolliset kirjoitus-, lasku- yms. virheet. Lisäksi tilaaja varaa oikeuden tarkastaa ristiriitaiset tiedot. Tarjouskilpailusta suljetaan pois ne tarjoukset, jotka eivät ole tarjouspyynnön tai tarjousmenettelyn ehtojen mukaisia.

TARJOUSKILPAILUSSA KÄYTETTÄVÄ KIELI
Hankinta-asiakirjat ovat saatavilla suomen kielellä. Mikäli tarjoaja tarvitsee dokumentit muulla kielellä, tarjoaja vastaa käännöstöistä ja sen kustannuksista. Tarjoukset on laadittava suomen kielellä.

ALIHANKKIJAN VOIMAVAROIHIN VETOAMINEN
Tarjoaja voi käyttää hankinnan toteuttamiseen muiden tahojen voimavaroja riippumatta niiden välisten suhteiden oikeudellisesta luonteesta, mutta tarjoajan on osoitettava näyttö näiden voimavarojen käytettävyydestä. Jos tarjoaja vetoaa alihankkijanvoimavaroihin (ns. voimavara-alihankkija), kyseisen alihankkijan on tosiasiallisesti osallistuttava hankinnan toteuttamiseen. Tarjoajalla ei ole oikeutta ilman pätevää syytä vaihtaa alihankkijaa, jonka voimavaroihin tarjoaja on vedonnut. Tarjouspyynnössä asetetut tarjoajan soveltuvuusvaatimukset koskevat myös voimavara-alihankkijaa. Näyttövelvollisuus tilaajan esittämien vaatimusten täyttämisestä on tarjoajalla. Tilaaja arvioi näytön riittävyyden vaatimusten täyttymisestä ja voi tarkistaa takeet siitä, että voimavara-alihankkijan resurssit ovat käytettävissä koko sen ajan, jonka sopimus kattaa.

RYHMITTYMÄNÄ TARJOAMINEN
Hankintalain 92 §:n mukaan yritykset saavat ilmoittautua tarjoajiksi ryhmittymänä. Ryhmittymällä tarkoitetaan yritysten yhteistyötähankintasopimuksen saamiseksi. Tarjoaja voi käyttää muiden yksiköiden henkilöstön pätevyyteen ja kokemukseen liittyviä voimavaroja vain, jos kyseiset muut yksiköt suorittavat hankinnan kohteena olevat rakennusurakat tai toimitukset tai palvelut taikka osan niistä. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet yhdessä vastaavat sopimusvastuista yhteisvastuullisesti allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. HUOM. Jos tarjoatte ryhmittymänä tai vetoatte alihankkijan voimavaroihin: Jokaisen ryhmittymän jäsenen tai alihankkijan, jonka voimavaroja tarjoaja käyttää hyväkseen, on täytettävä erillinen ESPD-lomake. Näyttövelvollisuus tilaajan esittämien vaatimusten täyttämisestä on ryhmittymällä. Tilaaja arvioi näytön riittävyyden vaatimustentäyttymisestä ja tarkistaa takeet siitä, että resurssit ovat käytettävissä koko sen ajan, jonka sopimus kattaa. Todisteena voidaan esittää esim. sitoumus, jolla osoitetaan, että vaaditut edellytykset täyttävät voimavarat ovat tarjoajien tai ryhmittymänkäytettävissä.
Hankittava palvelu on Salon seudun alueen perusterveydenhuollon päivystävien lääkäreiden henkilöstövuokraus.
Palvelu tuotetaan Salon yhteispäivystyksen tiloissa Salon sairaalassa osoitteessa Sairaalantie 9, 24130 Salo (sopimuksen tekohetkellä). Samoissa tiloissa sijaitsee erikoissairaanhoidon päivystys, joka on auki 24 tuntia vuorokaudessa.
Hankittava palvelu koskee virka-ajan ulkopuolista päivystystä arkisin, viikonloppuisin ja pyhäpäivisin. Lääkärin työpanos sijoittuu ajankohtiin: maanantaista torstaihin 16.00–22.00 (23.00) ja perjantaisin klo 15.00–22.00 (23.00). Viikonloppuisin ja pyhäpäivisin 8.00–22.00 (23.00). Lääkärin tulee olla työvalmiudessa työpisteellä työn alkamisen ajankohtana. Työstä voi lähteä klo 22–23 välillä siten kuin potilastilanne mahdollistaa.
Tällä ostopalvelulla Salossa vastataan siihen, mitä Valtioneuvoston asetuksessa kiireellisen hoidon perusteista ja päivystyksen erikoisalakohtaisista edellytyksistä 583/2017, pykälässä 2 (Kiireellisen hoidon antaminen ja päivystyksen järjestäminen) kuvataan ympärivuorokautisesta yhteispäivystyksestä. Tyks Akuutti vastaa Salon alueella erikoissairaanhoidon päivystyksestä ja nyt kilpailutettavalla palvelulla halutaan turvata perusterveydenhuollon osuus yhteispäivystyksessä. Vuoden 2025 alusta on tarkoitus yhdistää perusterveydenhuollon lääkäripäivystyksen kokonaisuus erikoissairaanhoidon päivystyksen kanssa. Samalla yhteispäivystyksen kokonaisvastuu siirtyy Tyks Sairaalapalveluiden Tyks Akuutille.
Päivystyspalvelu on kriittinen terveydenhuollon palvelu, jossa Tilaajan on pystyttävä luottamaan Palveluntuottajan toiminnan jatkuvuuteen ja toimintavarmuuteen.


Winner: Terveystalo Julkiset Palvelut Oy
Number of bids: 4